CELEX: 62012CN0549
Language: el
Date: 2012-11-29 00:00:00
Title: Υπόθεση C-549/12 P: Αναίρεση που άσκησε στις 19 Σεπτεμβρίου 2012 η Ομοσπονδιακή Δημοκρατία της Γερμανίας κατά της αποφάσεως που εξέδωσε το Γενικό Δικαστήριο (τρίτο τμήμα) στις 29 Νοεμβρίου 2012 στην υπόθεση T-265/08, Ομοσπονδιακή Δημοκρατία της Γερμανίας κατά Ευρωπαϊκής Επιτροπής

16.2.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 46/15
            
         Αναίρεση που άσκησε στις 19 Σεπτεμβρίου 2012 η Ομοσπονδιακή Δημοκρατία της Γερμανίας κατά της αποφάσεως που εξέδωσε το Γενικό Δικαστήριο (τρίτο τμήμα) στις 29 Νοεμβρίου 2012 στην υπόθεση T-265/08, Ομοσπονδιακή Δημοκρατία της Γερμανίας κατά Ευρωπαϊκής Επιτροπής
   (Υπόθεση C-549/12 P)
   2013/C 46/29
   Γλώσσα διαδικασίας: η γερμανική
   
      Διάδικοι
   
   
      Αναιρεσείουσα: Ομοσπονδιακή Δημοκρατία της Γερμανίας (εκπρόσωποι: T. Henze, Bevollmächtigter, U. Karpenstein και C. Johann, δικηγόροι)
   
      Αντίδικος κατ’ αναίρεση: Ευρωπαϊκή Επιτροπή, Βασίλειο της Ισπανίας, Γαλλική Δημοκρατία, Βασίλειο των Κάτω Χωρών
   
      Αιτήματα της αναιρεσείουσας
   
   Η αναιρεσείουσα ζητεί από το Δικαστήριο:
   
               1)
            
            
               να αναιρέσει την απόφαση του Δικαστηρίου της Ευρωπαϊκής Ένωσης της 19ης Σεπτεμβρίου 2012 στην υπόθεση T-265/08, Ομοσπονδιακή Δημοκρατία της Γερμανίας, Βασίλειο της Ισπανίας (αντίδικος κατ’ αναίρεση), Γαλλική Δημοκρατία (αντίδικος κατ’ αναίρεση) και Βασίλειο των Κάτω Χωρών (αντίδικος κατ’ αναίρεση) κατά της Ευρωπαϊκής Επιτροπής λόγω της ακυρότητας της αποφάσεως K(2008) 1690 τελικό της Επιτροπή της 30ής Απριλίου 2008, σχετικά με τη μείωση του ύψους της συνδρομής του Ευρωπαϊκού Ταμείου Περιφερειακής Ανάπτυξης (ΕΤΠΑ) για λειτουργικό πρόγραμμα στην περιοχή του στόχου 1 του ομόσπονδου κράτους της Θουριγγίας (Γερμανία) (1994-1999), σύμφωνα με την απόφαση C(94) 1939/5 της Επιτροπής, της 5ης Αυγούστου 1994 και να ακυρώσει την Απόφαση K(2008) 1690 τελικό της Επιτροπής, της 30ής Απριλίου 2008, σχετικά με τη μείωση του ύψους της συνδρομής του Ευρωπαϊκού Ταμείου Περιφερειακής Ανάπτυξης (ΕΤΠΑ) για λειτουργικό πρόγραμμα στην περιοχή του στόχου 1 του ομόσπονδου κράτους της Θουριγγίας (Γερμανία) (1994-1999),
            
         
               2)
            
            
               να καταδικάσει την Επιτροπή στα δικαστικά έξοδα.
            
         
      Λόγοι αναιρέσεως και κύρια επιχειρήματα
   
   Αντικείμενο της υπό κρίση αιτήσεως αναιρέσεως είναι η απόφαση του Δικαστηρίου της 19ης Σεπτεμβρίου 2012, Γερμανία κατά Επιτροπής, με την οποία το Δικαστήριο έκανε δεκτό το αίτημα της Ομοσπονδιακής Δημοκρατίας της Γερμανίας να ακυρώσει την απόφαση K(2008) 1690 τελικό της Επιτροπή της 30ής Απριλίου 2008, σχετικά με τη μείωση του ύψους της συνδρομής του Ευρωπαϊκού Ταμείου Περιφερειακής Ανάπτυξης (ΕΤΠΑ) για λειτουργικό πρόγραμμα στην περιοχή του στόχου 1 του ομόσπονδου κράτους της Θουριγγίας (Γερμανία) (1994-1999), δυνάμει της Αποφάσεως K(94) 1939/5 της Επιτροπής της 5ης Αυγούστου 1994.
   Η αναιρεσείουσα στηρίζει την αίτηση αναιρέσεως σε δύο λόγους αναιρέσεως.
   Πρώτον, το Δικαστήριο παρέβη το άρθρο 24, παράγραφος 2, του Κανονισμού (ΕΟΚ) 4253/88 σε συνδυασμό με το άρθρο 1 του Κανονισμού (ΕΚ, Ευρατόμ) 2988/95 και την αρχή της δοτής αρμοδιότητας (άρθρο 5, παράγραφος 2 ΣΕΕ, άρθρο 7 ΣΛΕΕ, πρώην άρθρο 5 ΕΚ), καθόσον δέχτηκε εσφαλμένως ότι και τα διοικητικά σφάλματα εθνικών αρχών συνιστούν «παρατυπίες», οι οποίες μπορούν να δικαιολογήσουν δημοσιονομική διόρθωση (πρώτο σκέλος του πρώτου λόγου αναιρέσεως). Η αναιρεσιβαλλόμενη απόφαση θα έπρεπε να αναιρεθεί, μόνον αν επρόκειτο περί δημοσιονομικής διορθώσεως λόγω διοικητικού σφάλματος, καθότι το Δικαστήριο ορθώς έκρινε ότι ακόμη και παραβιάσεις του εθνικού δικαίου και σφάλματα χωρίς επιπτώσεις για τον προϋπολογισμό την Ευρωπαϊκή Ένωση συνιστούν «παρατυπίες», που δικαιολογούν δημοσιονομική διόρθωση (δεύτερο σκέλος του πρώτου λόγου αναιρέσεως).
   Δεύτερον, το Δικαστήριο παρέβη και το άρθρο 24, παράγραφος 2, του Κανονισμού 4253/88 καθώς και την αρχή της δοτής αρμοδιότητας (άρθρο 5, παράγραφος 2 ΣΕΕ, άρθρο 7 ΣΛΕΕ), καθόσον εσφαλμένως θεώρησε ότι η Επιτροπή είναι αρμόδια να διενεργεί δημοσιονομικές διορθώσεις (πρώτο σκέλος του δεύτερου λόγου αναιρέσεως). Όμως μόνον αν υπήρχε κατά βάση δικαίωμα προβολής βάσει εσωτερικών οδηγιών, θα είχε αξιολογήσει εσφαλμένως το Δικαστήριο εσφαλμένα τον τρόπο κατά τον οποίο η Επιτροπή ενήργησε εν προκειμένω. Εν πάση περιπτώσει, δεν έχει διαπιστωθεί αφενός η ύπαρξη επιπτώσεως στον προϋπολογισμό της Ένωσης ως προς ένα τμήμα του επίμαχου σχεδίου. Αφετέρου, η Επιτροπή δεν θα έπρεπε να είχε χαρακτηρίσει ως συστηματικό ένα μέρος της εν λόγω παρατυπίας (δεύτερο σκέλος του δεύτερου λόγου αναιρέσεως).